„Цигурна“ парада
Кад сам био у Будиму граду
Видео сам цигурну параду:
Видео сам патку потковану
И видео гуску оседлану,
У кокошке сребрна минђуша,
А у ћурке шамија на глави,
У курјака капа камилавка,
А у зеца гаће шлинговане,
У лисице сукња од пaргара,
Она иде умахује репом:
„Мили боже, ал' ти ми је лепо!
„Бож' сачувај са стране вашака,
„Не б' се знала сукња од пaргара,
„Нит' бих више узмахнула репом.“

Извор 

Б.М. 1875. Српске народне песме. Панчево, Наклада и штампарија браће Јовановића. стр. 41.

Српска народна поезија
Бранко Мушицки - Српске народне песме
Женске народне песме